Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra datata s-26 ta' Jannar 2018 li kopja tagħha fil-lingwa awtentika tinsab fil-paġni ta' wara dan is-sommarju, il-Kummissjoni nnotifikat lis-Slovenja bid-deċiżjoni li tagħti bidu għall-proċedura stipulata fl-Artikolu 108(2) tat-TFUE fir-rigward tal-miżura msemmija hawn fuq. Il-partijiet interessati jistgħu jippreżentaw il-kummenti tagħhom dwar il-miżura li rigward tagħha l-Kummissjoni se tibda l-proċedura fi żmien xahar mid-data tal-pubblikazzjoni ta' dan is-sommarju u l-ittra li ġejja lil: Dawn il-kummenti se jiġu kkomunikati lis-Slovenja. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Bid-deċiżjoni tat-18 ta' Diċembru 2013, il-Kummissjoni ddikjarat dawn il-miżuri ta' għajnuna mill-Istat favur NLB li huma kompatibbli mas-suq intern: l-ewwel rikapitalizzazzjoni ta' EUR 250 miljun, approvata temporanjament fid-deċiżjoni ta' salvataġġ tas-7 ta' Marzu 2011; it-tieni rikapitalizzazzjoni ta' EUR 383 miljun, approvata temporanjament fit-tieni deċiżjoni ta' salvataġġ u ftuħ tat-2 ta' Lulju 2012. it-tielet rikapitalizzazzjoni ta' EUR 1 558 miljun; u trasferiment ta' assi indeboliti lil bank tal-assi ħżiena tal-Istat b'element ta' għajnuna implikat ta' EUR 130 miljun. Meta kkonkludiet il-vijabbiltà fit-tul tal-Bank b'mod pożittiv, il-Kummissjoni qieset għadd ta' impenji li tejbu l-ġestjoni tar-riskju u l-politiki ta' kreditu ta' NLB u li saħħew il-governanza korporattiva tagħha. Il-valutazzjoni tal-vijabbiltà tal-Kummisjoni kienet tiddependi wkoll b'mod kruċjali fuq l-impenn tas-Slovenja li tbigħ 75 %-1 mill-ishma ta' NLB mhux aktar tard mill-31 ta' Diċembru 2017 jew inkella li tipproponi fiduċjarju taċ-ċessjoni sat-30 ta' Novembru 2017 u ttih mandat li jċedi s-sussidjarji barranin fil-Balkani ta' NLB. Id-Deċiżjoni tal-2013 ikkonkludiet ukoll li l-perjodu ta' ristrutturar ta' NLB idum sal-aħħar tal-2017 u għadd ta' impenji ta' ristrutturar intrabtu mal-aħħar tal-perjodu ta' ristrutturar. Fit-13 ta' April 2017, is-Slovenja nnotifikat l-impenji emendati: mill-inqas 50 % tal-ishma f'NLB jinbiegħu qabel l-aħħar tal-2017 u l-bqija (jiġifieri l-ishma kollha ħlief għal minoranza li timblokka ta' 25 % + 1 mill-ishma) sal-aħħar tal-2018. L-impenn ta' ċessjoni (f'każ li s-Slovenja tonqos milli tbigħ 50 % tal-Bank fil-ħin) kompla jkun parti mill-impenji. Bid-deċiżjoni tal-11 ta' Mejju 2017, il-Kummissjoni kkonkludiet li dawk l-impenji emendati komplew jiżguraw il-kompatibbiltà tal-għajnuna ta' NLB mas-suq intern. Fit-8 ta' Ġunju 2017, l-awtoritajiet Sloveni ddeċidew b'mod unilaterali li jwaqqfu l-bejgħ tal-ishma ta' NLB. Issa, il-Kummissjoni tosserva li nqabżet l-iskadenza għall-bejgħ ta' 50 % ta' NLB sal-31 ta' Diċembru 2017. Barra minn hekk, is-Slovenja ma pproponietx fiduċjarju taċ-ċessjoni biex ibigħ is-sussidjarji barranin tal-Balkani ta' NLB sat-30 ta' Novembru 2017. Fil-21 ta' Diċembru 2017, l-awtoritajiet Sloveni nnotifikaw formalment l-impenji emendati għad-deċiżjoni ta' ristrutturar tal-2013: is-Slovenja nnotifikat l-intenzjoni tagħha li tniedi ċ-ċessjoni tal-parteċipazzjoni azzjonarja tagħha f'NLB għal 25 % + 1 mill-ishma fl-2018 u li ttemmha fl-2019. sabiex tassigura lill-Kummissjoni li l-governanza korporattiva ta' NLB sadanittant se tibqa' ma tinfluwenzax lill-Istat fin-negozju ta' kuljum, l-awtoritajiet Sloveni jipproponu li jinnominaw "fiduċjarju indipendenti" (blind trustee). Is-Slovenja tipproponi wkoll li l-impenji kollha kif definiti fid-Deċiżjoni tal-2013 (kif emendata bid-Deċiżjoni ta' Emenda tal-2017) jieqfu japplikaw mill-31 ta' Diċembru 2017 (bl-eċċezzjoni tal-impenn ta' bejgħ imsemmi qabel). Fid-deċiżjoni tagħha tat-18 ta' Diċembru 2013, il-Kummissjoni diġà kkonkludiet li l-miżuri deskitti fil-punti (i) sa (iv) hawn fuq jirrappreżentaw għajnuna mill-Istat. Din il-valutazzjoni għadha ma nbidlitx. F'din id-deċiżjoni, il-Kummissjoni kkonkludiet ukoll li l-miżuri ta' għajnuna mill-Istat favur NLB kien kompatibbli mas-suq intern billi kienu meħtieġa biex jirrimedjaw tfixkil serju fl-ekonomija Slovena fis-sens tal-Artikolu 107(3)(b) tat-TFUE. Il-Kummissjoni kkonkludiet li l-pjan ta' ristrutturar u l-impenji ta' ristrutturar assoċjati kienu jippermettu li NLB jirritorna għall-vijabbiltà, filwaqt li jindirizza wkoll b'mod suffiċjenti kwistjonijiet ta' qsim tal-piżijiet u ta' kompetizzjoni. Il-Kummissjoni kkonfermat din l-analiżi ta' kompatibbiltà fid-Deċiżjoni ta' Emenda tal-11 ta' Mejju 2017 abbażi ta' impenji emendati. Issa, il-Kummissjoni tosserva li ma kienx hemm konformità ma' mill-inqas impenn ta' ristrutturar wieħed importanti. Fil-fatt, inqabżet l-iskadenza li tinbiegħ 50 % ta' NLB sal-31 ta' Diċembru 2017. Barra minn hekk, is-Slovenja ma pproponietx fiduċjarju taċ-ċessjoni biex ibigħ is-sussidjarji barranin tal-Balkani ta' NLB sat-30 ta' Novembru 2017. Il-Kummissjoni tosserva li deċiżjoni ta' ristrutturar tista' tiġi emendata meta l-emenda tkun ibbażata fuq impenji ġodda li jistgħu jitqiesu ekwivalenti għal dawk li ġew ipprovduti oriġinarjament. F'dik is-sitwazzjoni, il-miżuri ta' għajnuna eżistenti jibqgħu kompatibbli fuq il-bażi tal-Artikolu 107(3)(b) tat-TFUE jekk jibqa' intatt il-bilanċ ġenerali tad-deċiżjoni oriġinali. Sabiex jinżamm il-bilanċ oriġinali, jenħtieġ li l-impenji mibdulin ma jaffettwawx ħażin il-vijabbiltà tal-benefiċjarju tal-għajnuna, bis-sett ġenerali ta' impenji li baqa' ekwivalenti f'termini ta' qsim tal-piżijiet u miżuri ta' kumpens filwaqt li jiġu kkunsidrati r-rekwiżiti tal-Komunikazzjoni ta' Ristrutturar. Madankollu, f'dan il-każ, il-Kummissjoni għandha dubji serji jekk l-impenji emendati nnotifikati mis-Slovenja humiex ekwivalenti għall-impenji awtorizzati fid-Deċiżjoni tal-Kummissjoni tat-18 ta' Diċembru 2013 u d-Deċiżjoni ta' Emenda tal-11 ta' Mejju 2017. L-ewwel nett, il-Kummissjoni tfakkar li t-taqsima dwar il-vijabbiltà tad-Deċiżjoni tal-Kummissjoni tat-18 ta' Diċembru 2013 kienet ibbażata b'mod kruċjali fuq l-istruttura tas-sjieda ta' NLB. Fl-2013, l-awtoritajiet Sloveni fil-fatt impenjaw ruħhom li jeliminaw l-influwenza tal-Istat fuq l-operazzjonijiet ta' kuljum ta' NLB. Madankollu, fid-dawl tal-impenji notifikati mis-Slovenja, il-Kummissjoni għandha dubji serji dwar jekk, fin-nuqqas ta' din il-bidla fis-sjieda, tistax tiġi żgurata l-vijabbiltà fit-tul ta' NLB. Barra minn hekk, minkejja r-rwol prominenti tal-governanza korporattiva fil-passat, il-Kummissjoni tosserva li, anke fil-perjodu ta' ristrutturar, l-awtoritajiet Sloveni ma wrewx b'mod konvinċenti li dawn il-problemi ġew indirizzati b'mod effettiv. F'dan ir-rigward, il-Kummissjoni tirreferi għall-fatturat għoli fil-bord superviżorju tal-Bank f'dawn l-aħħar snin. It-tieni nett, rigward il-proposta tas-Slovenja biex taħtar fiduċjarju indipendenti, il-Kummissjoni għandha dubji dwar jekk il-fiduċjarju indipendenti jistax jindirizza l-problemi ta' vijabbiltà ta' NLB bl-istess mod bħal bidla permanenti fis-sjieda. F'dan il-kuntest, il-Kummissjoni tinnota li bidla fis-sjieda twassal lill-Bank fil-livelli kollha tiegħu biex jagħti importanza lill-massimizzar tal-imġiba. Fl-aħħar nett, il-Kummissjoni tindika wkoll għadd ta' problemi prattiċi importanti relatati mal-ħatra tal-fiduċjarju indipendenti. Jidher li l-għażla u l-ħatra ta' dan il-fiduċjarju huwa proċess li jieħu l-ħin. Ta' min isaqsi wkoll jekk fiduċjarju indipendenti li jista' jiġi miċħud mill-Awtoritajiet Sloveni jekk ma jeżerċitax dmirijietu fl-aħjar interessi tas-Slovenja bħala azzjonist jistax fil-fatt jonora l-indipendenza meħtieġa. Jenħtieġ ukoll għadd ta' approvazzjonijiet regolatorji, u dan jimplika li s-Slovenja lanqas biss hija f'pożizzjoni li timpenja ruħha bis-sħiħ li se jinħatar fiduċjarju indipendenti. F'kull każ, il-fiduċjarju indipendenti ma nħatarx fl-1 ta' Jannar 2018 (jiġifieri immedjatament wara l-iskadenza għall-bejgħ tal-ishma fil-31 ta' Diċembru 2017), u dan inevitabbilment jimplika li se jkun hemm perjodu ta' żmien li matulu la se jkunu nbiegħu l-ishma u lanqas il-kumpanija ma hi se tkun ikkontrollata minn fiduċjarju indipendenti. Abbażi ta' dan ta' hawn fuq, il-Kummissjoni għandha dubji serji jekk il-proposta tal-fiduċjarju indipendenti hijiex ekwivalenti għall-impenn tal-bejgħ. Minħabba l-importanza tal-impenn tal-bejgħ, jidher ukoll diffiċli ħafna li tinstab miżura li tkun verament ekwivalenti. Billi għadd ta' impenji ntrabtu loġikament mal-perjodu ta' ristrutturar, il-Kummissjoni mal-ewwel daqqa t'għajn temmen li jenħtieġ li estensjoni tal-iskadenza tal-bejgħ tmur id f'id mal-estensjoni ta' impenji oħra ta' ristrutturar. Fil-fatt, NLB se jkun attiv fis-suq għal perjodu itwal mingħajr ma jkun assigura bis-sħiħ il-vijabbiltà fit-tul tiegħu. Dan jista' jkun sors għal distorsjonijiet tal-kompetizzjoni, u jagħmel ħsara bla bżonn lill-kompetituri li ma jgawdux minn għajnuna mill-Istat li jimplimentaw kif xieraq il-pjan ta' ristrutturar u l-impenji tagħhom. Għaldaqstant, sabiex tippriżerva l-bilanċ tal-impenji eżistenti tagħhom, il-Kummissjoni temmen li jenħtieġ li l-awtoritajiet Sloveni jippreżentaw miżuri addizzjonali biex jikkumpensaw għad-dewmien fil-proċess ta' ristrutturar. F'dan l-istadju, il-Kummissjoni għandha dubji jekk is-Slovenja offrietx biżżejjed kumpens għal dan id-dewmien ġenerali tal-proċess ta' ristrutturar. Il-Kummissjoni għandha dubji dwar jekk is-Slovenja ma setgħetx tkompli ttejjeb il-vijabbiltà ta' NLB billi tnaqqas sostanzjalment l-iskadenzi taċ-ċessjoni, billi tkompli tbiddel il-modalitajiet tal-proċess tal-bejgħ u/jew billi tbiddel il-fiduċjajru indipendenti f'fiduċjarju taċ-ċessjoni bis-setgħat kollha. Il-Kummissjoni għandha dubji wkoll dwar jekk huwiex meħtieġ li s-Slovenja ma tkomplix tqis il-miżuri strutturali għal NLB bħal ċessjonijiet ta' ċerti sussidjarji, restrizzjonijiet dwar attivitajiet ġodda u/jew miżuri oħra bbażati fuq l-imġiba. Permezz tal-ittra bid-data tas-7 ta' Diċembru 2017 riprodotta fl-ilsien awtentiku fil-paġni li jsegwu dan is-sommarju, il-Kummissjoni nnotifikat lin-Netherlands bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna msemmija hawn fuq. Il-partijiet interessati jistgħu jippreżentaw il-kummenti tagħhom dwar l-għajnuna li rigward tagħha l-Kummissjoni se tibda l-proċedura fi żmien xahar mid-data tal-pubblikazzjoni ta' dan is-sommarju u l-ittra li ġejja lil: Dawn il-kummenti ser jiġu kkomunikati lin-Netherlands. Jista' jintalab bil-miktub li jsir trattament kunfidenzjali tal-identità tal-parti interessata li tippreżenta l-kummenti, bir-raġunijiet għat-talba jiġu indikati. Wara allegazzjonijiet fl-istampa rigward prattiki ta' evitar tat-taxxa min-naħa ta' Inter IKEA Group ("Inter IKEA"), il-Kummissjoni, permezz ta' ittra tat-7 ta' April 2016, talbet lin-Netherlands jipprovdu informazzjoni dwar id-deċiżjonijiet tat-taxxa mogħtija lill-kumpaniji ta' Inter IKEA. Intalbet u ġiet ipprovduta informazzjoni addizzjonali fl-2016 u l-2017. L-investigazzjoni preżenti tikkonċerna żewġ arranġamenti preliminari ta' prezzijiet ta' trasferiment (advance pricing agreements – APA) favur Inter IKEA Systems BV ("Systems") konklużi fl-2006 u fl-2011 (l-"APA tal-2006" u l-"APA tal-2011", rispettivament). Systems hija kumpanija residenti fin-Netherlands li żviluppat l-"Kunċett ta' Frankiġja tal-IKEA" (IKEA Franchise Concept) ibbażat fuq ċerti drittijiet ta' proprjetà intellettwali ("PI"). Systems tagħmel frankiġja l-Kunċett tal-Frankiġja tal-IKEA lill-ħwienet tal-IKEA madwar id-dinja (jiġifieri partijiet terzi għall-grupp Inter IKEA). L-APA tal-2006 jikkonċerna l-perjodu mill-2006 sal-2011. Jippermetti lil Systems li tneħħi mill-bażi taxxabbli tagħha t-tariffa tal-liċenzja dovuta lis-sidien legali ta' dak iż-żmien tad-drittijiet ta' PI, żewġ kumpaniji azzjonarji ta' Inter IKEA bbażati fil-Lussemburgu (sal-2009) u Aruba (fl-2010 u l-2011). Fi tmiem l-2011, Systems xtrat il-PI u konsegwentement waqfet tħalles it-tariffa tal-liċenzja. Biex tiffinanzja dan l-akkwist, Systems irċeviet self minn fondazzjoni ta' Inter IKEA bbażata fil-Liechtenstein. L-APA tal-2011 jikkonċerna l-perjodu wara l-akkwist (jiġifieri mill-2012 'il quddiem). Dan japprova l-prezz tal-akkwist għall-PI u l-ammont u t-termini tas-self mogħti mill-fondazzjoni Inter IKEA fil-Liechtenstein li jippermettu lil Systems tneħħi mill-bażi taxxabbli tagħha l-imgħax imħallas b'rabta ma' dak is-self. Japprova wkoll it-tnaqqis ta' provvedimenti relatati ma żieda possibbli fil-prezz tal-akkwist li għandu jitħallas biss wara Diċembru 2023. Il-Kummissjoni tqis li l-APA tal-2006 u l-APA tal-2011 jistgħu jagħtu lok għal vantaġġ selettiv għal Inter IKEA, minħabba li jippermettu lil Systems tuża prezzijiet tat-trasferimenti fit-tranżazzjonijiet bejn il-grupp tagħha li ma jixbhux lill-prezzijiet li jinżammu bejn impriżi indipendenti li jinnegozjaw f'ċirkostanzi paragunabbli f'kundizzjonijiet ta' kompetizzjoni ġusta. Il-Kummissjoni tqajjem mistoqsijiet dwar it-tariffa tal-liċenzja determinata fl-APA tal-2006, minħabba li din tidher eċċessiva, u b'hekk tiddevja minn eżitu affidabbli bbażat fuq is-suq f'kundizzjonijiet ta' kompetizzjoni ġusta. Fil-fatt, il-Kummissjoni tiddubita li Systems kienet qed taqdi funzjonijiet ta' rutina, tassumi riskji baxxi u li ma kinitx tipposjedi assi ta' valur, kif iddikjara n-Netherlands biex jiddetermina l-ammont tat-tariffa tal-liċenzja. Għall-kuntrarju, il-Kummissjoni f'dan l-istadju tqis li Systems jidher li żżid kontribut uniku u ta' valur lin-negozju ta' frankiġja tal-IKEA. F'dan l-istadju, il-Kummissjoni għandha mistoqsijiet ukoll dwar l-APA tal-2011, għal bosta raġunijiet. L-ewwel nett, il-prezz miftiehem għall-PI jista' jkun ma jirriflettix il-funzjonijiet moqdija u l-assi fis-sjieda ta' Systems u b'hekk il-prezz li impriżi indipendenti jkunu qablu li jħallsu għal dawn id-drittijiet fis-suq taħt ċirkostanzi paragunabbli f'kundizzjonijiet ta' kompetizzjoni ġusta, u jwassal għal dejn u ħlasijiet ta' mgħax eċċessivi. It-tieni, il-Kummissjoni tistaqsi wkoll jekk it-termini tas-self mogħti għall-akkwist tal-PI kif ukoll il-provvedimenti marbutin ma' żieda possibbli fil-prezz tal-akkwist jimxux mal-prinċipju ta' distakkament u jirrispettawx id-dispożizzjonijiet applikabbli fil-liġi tan-Netherlands. It-tariffi tal-liċenzji u l-imgħax li jidhru eċċessivi, u li ġew endorsjati rispettivament mill-APA tal-2006 u l-APA tal-2011, kif ukoll id-dispożizzjonijiet stabbiliti fl-APA tal-2011, iwasslu biex parti sostanzjali mill-qligħ iġġenerat minn Systems fin-Netherlands ma tiġix intaxxata, li mbagħad tiġi mċaqilqa għal pajjiżi b'rata baxxa ta' taxxa. Fid-dawl ta' dan, il-Kummissjoni tqajjem dubji dwar jekk l-APA tal-2006 u l-APA tal-2011 u l-implimentazzjoni tagħhom fid-dikjarazzjonijiet annwali tat-taxxa tawx għajnuna mill-Istat skont it-tifsira tal-Artikolu 107(1) tat-TFUE lil Inter IKEA. Barra minn hekk, il-Kummissjoni ma tara l-ebda raġuni biex issib dawn il-miżuri potenzjali kompatibbli.
Extracted from C_121_2018.html